ISIGIDIMI SAMAXOSA, AUGUST 1, 1874. 5

EZIVELA KUBABALELANI.

IMPENDULO.

Kimberley, July 14,1874.

Ndifuna ukupendula lendoda iti ukuzibiza ingu Ntaba ka Ndoda, kweli lizwi iti akuti U-Mr. Jantjes ubalekile U-J. Phillips nemali yake, ati yena yini na ukuba atsho kanti ube embolekile. Ewe waye mbolekile, kanti ke yini na ukuba namhla abaleke ukumka kwake angabi samazisa. Mna nditi akalungisile U-John Philllips lowo. Nam ndingokalayo ngenxa yalo ndoda. Nditi kuwe Ntaba Kandoda wenziwa kukuba kungeko nto ikonakaleleyo lento impendulo yako injalo.

Isaac Shosha.

Du Toits Paa, July 16, 1874.

Mhleli nkosi yam ndincede undifakele lamazwana am ndifuna ukupendula U-Ntaba Kandoda, ndiva ngati uti unamazwi awabekisa kum. Okwenene ndiwafumene lomazwi. Ndike andatanda kuba ndipendule inteto enje. Nditi ke wetu ndinosizi ngenxa yale nto undibuza yona, le uti wena lento U-J. Phillips ndimshicilela emapepeni endaba ebengayi bolekilena lemali. Andazi ukuba uteta ntoni na wena ngenxa yokuba nawe akungexoli ukuba ubuya kunceda umntu ngento yako uzuti wakuyibiza asuke abaleke. Andiqondi ke ukuba kuko ongefuni nje ngam nje. Wena uteta ngokuhlazisa inene. Nditi ke ndivuya kakulu ukuba ndiyive inteto enje ingatetwa sidenge nje ngam, ngokuba mna sewude nawe wati engayibile nje yini na ukuba ndimshicilele epepeni lendaba. Ukuba akayibile uve ngaye sini? Enye indawo uti bendimtemba. He izinto uzixelelwa nguye ndiva ngati wena sowuzibuzisa nje kodwa sowuzivile zonke ezinto. Enye into endingayi xela kuwe, kuko into oyiyo no Phillips ; asikuko nokuti uyambuzela. Ngokuba ukuba ube ubuza, ubuya kubuza kupela, ngoku uyangqina, uti aku- ko nto enjalo. Ndingaxela nditi sewute wena ayivisiseki lenteto nditi mna U-Phillips umke ne mali. Ngalento oti wena ndihlaze inene nobobu nene umntu akasoze abufumane engazipete nje ngenene. Kananjalo wena musa ukulahla abantu ngokuti umntu ukuba ubolekile into yomnye waza wazimela nayo akebi. Nditi uyeba lowo wenje njalo. Enye into wena usiti ndihlazise inene nje utenina ukuze ubuye ulandise ihlazo elo. Nditsho ngale nto obuye kwawena utakazele ngokuti yazaliseka into eyatetwa ngu Mr. D. K. Vandala. Ubuya kude wazi ngani ukuba izalisekile ; kanti wena uti makufihlwe. Ndinosizi ngokundipa kwako umsebenzi ongaka kungeko nto uyibuzayo. Ndiyapeza ngokuti bayeke kanjalo abanye abantu; yinto elungileyo umntu ukuzitetelela. Ungaboquka ekuteteni kwako.

P. Jantjes.

King William’s Towm, July 7, 1874.

Nkosi yam Mhleli we *Sigidimi* ndicela indawo kwelo pepa lako; ngokufutshane ndipendula lomfo wase Diamond kutiwa ngu P. Jantjes ndisiti kuye ulungile na ukuze sipendulane sobabini. Ke uzuti ukuba ulungile undipendule msinyane kuba lento nditshoyo lowo umbekileyo *Esigidimini* ngomnye wama nene akowetu. Ukutsho nditi ke uhlazisile kakulu. Ke ndiniva ndinivile ati lomntu akuteta into nikawuleze ukuteta naye. Ke ngoko nditi kuwe yiba uqinile ukwazi into ngaye nkosi yam; ndingatsho nokutsho ukuti akakwenzanga oko kodwa andikolwa ukuba ubile xa anga vakali kuma pepa ama Ngesi. Ndingomnye ofunda lama pepa ndihlala ematyaleni; ke akuko nto ndiyivayo ngaye. Wena P. Jantjes kuko into omqumbele ngayo. Andikukupendula ndiseza kuwe apo kukuqala ukuba sitete sobabini.

Nqenge.

KUBAFUNDISI BENTSAPO

Emgwali, June 9, 1874

Hina makowetu enkonzo ngenkonzo. Kunjanina sakuba nentlanganiso ye Titshere kanye ngonyaka? Siya kwazana ninina, pina bazalwana? Akukubina singazaninje ? Kumnandina ukuhamba sigxotwa kwiminyango ngeminyango, endaweni yokuya kugamawako kwase kuqaleni? Kumnandina ukugxota ugama wako ngokungamazi? Ewe ziko ezinye indawo eningazibonayo nani xa ke nazicinga ezindawo ebusuku. Ukuba kuko intlanganiso yetu zininzi indawo esingabonisana somelezane ngazo. Singabonisana ngale ndawo yokuba abantwana benxamele ukuleqa ebumnyameni ukuze babale inani lencwadi kodwa; injengomntu ofince itunga lamanzetyuwa. Oti wa- kuyimela indawo yobu Titshere yokuti kubo fundani kancinane kakuhle ngayo yonke inyameko, zintsapo, niyakwandula ukulumka, usuke. ubesisidenge esibafinizise ncwadininye abantwana. Into esingeke siyenze leyo napakade ! Nokuleqa kokuqondayo ukungalungi kwako kanye fundisa lowo ulingayo ngamazwi ako. Kananjalo singabonisana ngokuba Incwadi ezifundiswayo azinasitonga ezifubeni zabantwana. Yinto ke leyo uzama uzamela lendawo ibanga ukuba aziqube azinyamekele ngokwake kusuke kupele amandla ako nganeno le kwayo. Ude uvakale usiti, awu, lomsebenzi sikuwo ufanele umntu ongatandiyo ukusibona isiqamo somsebenzi wake ngamehlo? Kodwa otandayo woncuncuteka ajaceke umxelo kungeko bani. Anditsho nganto ndiyibona Emgwali apa. Ndizitetanje ezindawo namhla lomzi ndikuwo ngowesihlanu ekusebenzeni kwam. Ndipenduleni.

Nkohla Falati.

E-Gxulu, June 22, 1874.

Nkosi ndicela indawo epepeni lendaba, ndifakele lamazwana. Ndingofunayo ndalahlekelwa ngabantwana bodade wetu. Balahleka E-Gqili, apo walahlekana nabo; ndicela kuni bamkeli be *Sigidimi*; ndicela amehlo kuwe mfo wase Gqili, kuwe mfo wase Batenjini, kuwe mfo wase Mlungwini. Mandibaxele amagama abo. Intombi ngu Nomanga inkwenke ngu Ngqoshombana ; uyise wabo ngu Stefanisi Mapotolo, elinye igama ngu Nogoqa esakowabo ngumqamkazi, unina wabo ngu Mhambashe, loke ubafunayo intombi yase Matoleni ka Kanya. Ndicela bazalwana ukuba nakuliva igama elinjalo, nindixelele kwange *Sigidimi.*

Kivit Swaaetbooy

ISIYALO KUMADODANA.

Erura, July 2, 1874.

Mhleli we *Sigidimi* kaundifakele lemigcana. Ndiyabala lemigcana ndakankanya amadodana awazinikele emfundweni, endiwatandayo onke ngenxa yoko. Nditi kuyinto elungileyo okunene kwindodana ukufuna umfazi itshate, njengokuba ebonakala amadodana ukuba ayafuna ukwenjenjalo. Kodwake nditi mna kuyinto embi nelihlazo kwindodana ukufuna umfazi inge nanto yokuxasa indlu, into enje ngenkomo, negusha, nemali, no kudla, izinto zokuxasa umfazi nabantwana nayo ngokwayo. Akulungile ukunxamela nokupekezelela ukufuna umfazi zingekabiko izinto zokumxasa umfazi nabantwana. Akulungile kwindodana ukutembela kubazali bayo isiti ubawo unazo inkomo negusha namazimba, wondipa. Hai ukukangeleka kakubi kwindodana ebisand’ ukutshata, nantso intinga E-Rini nase Bayi nase Monti ifuna umsebenzi. Kangela usizazana olungumfazi wake lusele ekaya luno mntwana wamazibulo, lufuna ingubo zomntwana nezalo, nesepa, nokudla ; bashiywe kuyise omkulu noninakulu. Ndiveni madodana akowetu, anditsho ukuti umntu angebi hlwempu ebenazo izinto. Okoke kububunzima

obunge nakutiwani. Umfazi wayeke wazibona izinto zendlu yake. Kodwa ke kusike kuvakale ukuba landodana yaya kusebenza ingashiyanga nento kumfazi, iyafa ngapa E-Monti ihliwe lukohlokohlo. Nanko umfazi eyiputuma nantsoke ingumlwelwe ongenakusebenza ; umfazi, nabantwana, nayo, ba- nendlala. Mhlaumbi lendodana imkile elizweni kwayitabata ukufa yazishiya inkedamana zayo nomfazi wayo elusizini, bengenayo nento yokuzixasa. Nanko ke umfazi ehamba efuna ukudla edungudela nenkedamana zake ekohliwe ukuba uzinika ntonina. Ngako oko madodana akowetu nditi yinto elungileyo ukuba ubenezinto zako pambi kokuba ube nomfazi, ukuze kulunge kuwe, uyabonake ukutembela kwimpahla zoyihlo Iowa mhlolokazi akanikwanga nento nguyise wendoda yake, ngokuba unyana ubube engenayo nenja ekonkotayo, ewe nenkuku le!

B. J. S.

Cradock, July 13, 1874.

Nkosi yammhleli wendaba, uze undincede ufake lamazwana endifana ukupendula ngawo Untaba Kandoda. Mfo ka bawo ndikoliwe ngamazwi ako okuqala owatete ku Mr. P. Jantjes ngokumisa elo nene lakowabo encopeni ngento eliwe ngayo. Ke ndibuye ndive ukuba ufaka namabini amagama U-J. Pakati no C. Kutsi uti masilumke, imfundo yetu ingabi sisitshetshe. Umbuzo warn kuwe ngulo, wena usitsho nje selugqibilena ukulumka? U kuba ugqibile kulungile, kodwa ukuba akugqibile uyayibonana lonto ipambi kwako? Ngumhlaba. Kuba mhlobo kubonakala kum ngati nawe uyavuya koku kuwa kuka J. Phillips kuba ukuba ubulila ngewungafakanga nabanye abantu. Awu, hai uvuyo lwako. Ntaba ka ndoda, wena selukufe- zile ukulumka kwako. Mandipele kuleyo.

Ingozi.—Kufike apa umntu enyatelwe yinqwelo. Akapilanga nentsuku ezintlanu. Ububile, ikaya lake likwa Puti.

Ubusela.—U-Hlazo unikwe umnyaka etolo- ngweni esebenza kanzima ngokuba ihashe. nentambo.

Ihlazo kuni bafana kuba niti nakuxelelwa ningeva. Umfana ka Ngaba U-Joseph wase Rini ute wasela utywala bamangesi waza wasela noba maxosa wanxila walala enxilile wazincolisela ingubo zake kwasa eludaka kuba akazi ukuba unxilile. Bafana yekani ukusela; nibusukela nganina. Nenza ukuba kanene niti kwakutetwa ngabo niti kubalwe pina. Ndinosizi yilento yomfana ka Ngaba uzimele elohlazo ngoku uye E-Rini.

P. J. Pakati

UMGCOBO OBUKWA KAMA.

Anshaw Station, July 20, 1874.

Nkosi yam ndiyakutandaza ngabo bonke ububele onabo Mhleli we *Sigidimi,* undifakele lomigcana yam yonke, andimntu ukatazayo ngokubala.

Ngomhla 17 ka July bekuko umgcobo omkulu kwa Kama. Lomgcobo wenziwe ngamadodana nentombi. Isizatu salomgcobo, ulutsha lubulela umsebenzi omkulu awawenzayo U-Kama, ngokutabata ilizwi lika Tixo, namandla amakulu amenzeleyo U-Tixo, ukude ancame ukuzeka izitembu akuncame konke. Ngomsebenzi amenzeleyo U-Tixo namhla esizweni sake kuko izindlu zokubedeshela, namhla esizweni sake kuko izikolo, zandile iremente, ziya zinyuka nemfundo zezikolo zake, namhla nomntwana omncinane uyakwazi ukulesesha nomncinane uyakwazi ukubala igama lake. Batsho belusizi ukumbona namhla epelelwa ngamendu nawokupuma pandle, nakuba bati bakubona umsebenzi ayakuwushiya ewuvelisile babe novuyo.

Ndaye ndimi ndibonela, lahamba ipepa, yawa imali, zawa inkabi zebokwe, zawa inkabi zegusha. Yinto ke leyo enyam’ ingabanga nganganto, ete